En lastbil er blæst af vejen og direkte ind i en personbil på Åsvej i Thisted. Det skete omkring klokken et. Det oplyser Midt- og Vestjyllands Politi. Der er tre tilskadekommende i ulykken. Åsvej er spærret fra rundkørselen ved Simons Bakken og ned til Vilsundsbroen. Trafikanter bliver derfor ledt ad hovedlandevejen i stedet.

Referat:
Tre er tilskadekommende efter et sammenstød mellem en lastbil og en personbil ved Thisted. Uheldet skyldes højst sandsynligt den kraftige blæst.